《八功德水》
宋代·马之纯

钟山有岭号屏风，碧石青林一径通。
听得山腰鸣陆续，看来海径净浺瀜。
初尝但得烦心解，再饮能令百虑空。
软美轻清无限好，经中所说正相同。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。